Enes declaracions de Piotr Ilich auie, entre d'autes, ua circonstància qu'impressionèc enòrmaments ath fiscau e ath jutge d'instrucccion: en resumit, era sua fèrma sospecha de qué Dmitri Fiódorovich s'anaue a calar un tret tara maitiada, de qué ère decidit a balhar aguest pas; eth madeish l'auie parlat d'aguesta qüestion a Piotr Ilich, auie cargat era pistòla ena sua preséncia, auie escrit ua nòta brèu, se l'auie sauvat ena pòcha, e tot aquerò.